English: Thanks very much for that. As I said to a couple of other people as well, first off to say that the new programme will begin before next winter. So, we will procure it and start it before next winter, just to be really clear, and there's a clear timetable for doing that and I'm very keen, obviously, that we don't go into yet another winter without doing it. But, we do want to learn a lot of lessons about some of the well-intentioned schemes from the past. Siân Gwenllian, I know, has problems in her constituency, other Members have problems, and I have them in my own, from schemes that were largely successful, but because a one-size-fits-all approach was taken, the houses that weren't suitable are really left in difficulty, and it's not always that we can help. So, we haven't been able to help all the households across Wales that have found themselves in difficulty for various complicated contractual issues around the way that those programmes were rolled out. So, I really do think it's important to get it right, and that we don't actually inadvertently make a minority of people worse off than they were in the first place. And I'm also very keen to make sure that we can develop Welsh supply chains for this. So, you know, at the moment, some of this technology is really expensive, and the cost-benefit analysis is quite difficult, even with energy prices the way that they are. But, if we do it properly, then we will be able to get a supply chain in place that reduces the cost of that technology much more rapidly than would otherwise happen. There are lots of examples of Government procurements being able to do that, and I'm very keen to get the green jobs in Wales as well as the efficiency for the houses. On the Nest scheme, we have been looking for some time at a way to improve that scheme, because you know that, largely, it's been putting more efficient gas boilers in in place of very inefficient gas boilers, and whilst that does of course produce some benefit for the household, with the current cost of gas, it's not producing much benefit - and anyway, it doesn't help the climate emergency, which is one of the biggest problems we've all got. So, again, trying to morph the programme, so that it doesn't take away some help from the least-able-to-cope households, but also doesn't make the problem worse in the future, has been more problematic than I would have liked it to have been, and that's the truth of it. So, what we want to do is get some programmes in place that help the most people do the best thing for their home, whether through the social landlord programme or through our councils or through our leaseback schemes or with the private rented sector. And then, the last piece of that jigsaw is how to incentivise the private rented sector landlords to actually stay in the sector and invest, rather than just leave the sector, if we put obligations on them. So, having conversations with the private rented sector landlords, through various organisations, about the best way to incentivise that. Because most landlords in Wales only own one or two houses; we haven't got any huge landlord agents, or not very many huge landlords. So, making sure that those people stay in the sector and don't just sell up to the highest bidder is a really important part of what we're trying to do as well.
Welsh: Diolch yn fawr am hynna. Fel dywedais i wrth un neu ddau o bobl eraill hefyd, yn gyntaf i gyd rwyf i am ddweud y bydd y rhaglen newydd yn dechrau cyn y gaeaf nesaf. Felly, fe fyddwn ni'n ei chaffael a'i dechrau cyn y gaeaf nesaf, a dim ond ar gyfer bod yn gwbl eglur, fe geir amserlen bendant ar gyfer gwneud hynny ac rwy'n awyddus iawn, yn amlwg, nad ydym ni'n cyrraedd gaeaf arall eto heb ei chyflawni hi. Ond, rydym ni'n awyddus i ddysgu llawer o wersi am rai o'r cynlluniau â bwriadau da a fu yn y gorffennol. Mae gan Siân Gwenllian, fe wn i, broblemau yn ei hetholaeth hi, mae gan Aelodau eraill broblemau, ac mae gennyf innau rai fy hun acw, oherwydd cynlluniau a oedd yn llwyddiannus i raddau helaeth, ond am mai dull un ateb sy'n addas i bawb a fabwysiadwyd, fe achoswyd problemau mewn rhai tai nad oedden nhw wir yn addas i'r cynlluniau, ac ni allwn ni fod o gymorth bob amser. Felly, nid ydym ni wedi gallu helpu pob aelwyd ledled Cymru sydd wedi profi trafferthion oherwydd gwahanol faterion cytundebol cymhleth ynghylch y ffordd y cafodd y rhaglenni hynny eu cyflwyno. Felly, rwyf i'n wir o'r farn ei bod hi'n bwysig gwneud pethau yn iawn, ac nad ydym ni mewn gwirionedd yn gwneud y sefyllfa yn waeth i leiafrif o bobl na'u sefyllfa wreiddiol nhw. Ac rwy'n awyddus iawn hefyd i wneud yn siŵr ein bod ni'n gallu datblygu cadwyni cyflenwi ar gyfer hyn yng Nghymru. Felly, wyddoch chi, ar hyn o bryd, mae cyfran o'r dechnoleg hon yn gostus iawn, ac mae'r dadansoddiad yn anodd iawn i'w wneud o ran y budd a ddaw o'r gost honno, hyd yn oed gyda phrisiau ynni fel y maen nhw. Ond, os ydym ni'n gwneud hyn yn iawn, yna fe fyddwn ni'n gallu cael cadwyn gyflenwi yn ei lle sy'n lleihau cost y dechnoleg honno'n llawer cynt nag y byddai'n digwydd fel arall. Fe geir llawer o enghreifftiau o gaffaeliadau gan y Llywodraeth sydd wedi gwneud felly, ac rwy'n awyddus iawn i fod â'r swyddi gwyrdd yng Nghymru yn ogystal ag effeithlonrwydd i dai Cymru. O ran cynllun Nyth, rydym ni wedi bod yn chwilio am gryn amser am ffordd i wella'r cynllun hwnnw oherwydd, wyddoch chi, yn bennaf, mae hwnnw wedi bod yn rhoi boeleri nwy sy'n fwy effeithlon yn lle boeleri nwy aneffeithlon iawn, ac er bod hynny wrth gwrs yn golygu rhywfaint o fudd i'r aelwyd, oherwydd cost nwy ar hyn o bryd, nid yw'n gwneud cymaint o wahaniaeth â hynny - a beth bynnag, nid yw hynny'n helpu'r argyfwng hinsawdd, sef un o'r problemau mwyaf sydd gennym ni i gyd. Felly, eto, mae ceisio gweddnewid y rhaglen, fel nad yw hi'n dwyn cyfran o gymorth oddi wrth aelwydydd sydd lleiaf abl i ymdopi, ac nad yw'n gwneud y broblem yn waeth yn y dyfodol chwaith, wedi bod yn fwy problemus nag y byddwn i wedi hoffi i hynny fod, a dyna'r gwir amdani. Felly, yr hyn yr ydym ni'n awyddus i'w wneud yw cael rhai rhaglenni ar waith sy'n helpu'r gyfran fwyaf o bobl i wneud y peth gorau ar gyfer eu cartrefi nhw, boed hynny drwy'r rhaglen landlordiaid cymdeithasol neu drwy ein cynghorau ni neu drwy ein cynlluniau lesio'n ôl ni neu gyda'r sector rhentu preifat. Ac yna'r darn olaf o'r pos hwn yw sut i gymell landlordiaid y sector rhentu preifat i aros yn y sector a buddsoddi yn wirioneddol, yn hytrach na gadael hynny i'r sector yn unig, os ydym ni'n rhoi rhwymedigaethau arnyn nhw. Felly, fe fyddwn ni'n cynnal sgyrsiau gyda landlordiaid y sector rhentu preifat, drwy wahanol sefydliadau, ynglŷn â'r ffordd orau o gymell hynny. Gan mai dim ond un neu ddau o dai y mae'r rhan fwyaf o landlordiaid yng Nghymru yn berchen arnyn nhw; nid oes gennym ni unrhyw asiantau landlordiaid enfawr, na llawer iawn o landlordiaid enfawr. Felly, mae sicrhau bod y bobl hynny'n aros yn y sector ac nid yn gwneud dim ond gwerthu i'r un sy'n cynnig fwyaf o arian yn rhan bwysig iawn o'r hyn yr ydym ni'n ceisio ei wneud hefyd.